b'\n_START_ARTICLE_\nJurnalul Annei Frank (oper\xc4\x83)\n_START_PARAGRAPH_\nJurnalul Annei Frank (\xc3\xaen rus\xc4\x83 \xd0\x94\xd0\xbd\xd0\xb5\xd0\xb2\xd0\xbd\xd0\xb8\xd0\xba \xd0\x90\xd0\xbd\xd0\xbd\xd1\x8b \xd0\xa4\xd1\x80\xd0\xb0\xd0\xbd\xd0\xba, transliterat Dnevnik Ann\xc3\xae Frank) este o monodram\xc4\x83 \xc3\xaen 21 de scene pentru sopran\xc4\x83 \xc8\x99i orchestr\xc4\x83 de camer\xc4\x83, compus\xc4\x83 \xc3\xaen 1969 \xc8\x99i interpretat\xc4\x83 pentru prima dat\xc4\x83 \xc3\xaen 1972. Muzica \xc8\x99i libretul sunt scrise de Grigori Frid, dup\xc4\x83 jurnalul omonim.\n_START_SECTION_\nRezumat\n_START_PARAGRAPH_\nFeti\xc8\x9ba\xc2\xa0Anne Frank, \xc3\xaen v\xc3\xa2rst\xc4\x83 de 13 ani, se ascunde \xc3\xaempreun\xc4\x83 cu familia ei \xc3\xaentr-o cas\xc4\x83 din Amsterdam, din iulie 1942 p\xc3\xa2n\xc4\x83 la arestarea lor \xc3\xaen august 1944. Ea \xc3\xaei descrie pe oamenii pe care ii vede, \xc3\xae\xc8\x99i prezint\xc4\x83 diferitele st\xc4\x83ri de spirit \xc8\x99i emo\xc8\x9bii \xc3\xaentr-un jurnal, exprim\xc3\xa2ndu-\xc8\x99i bucuria primirii cadourilor cu ocazia anivers\xc4\x83rii zilei ei de na\xc8\x99tere, privirea cerului albastru de la fereastra ei sau atrac\xc8\x9bia \xc3\xaen cre\xc8\x99tere pentru Peter, dar \xc8\x99i senza\xc8\x9biile de fric\xc4\x83 \xc8\x99i de singur\xc4\x83tate.\n_START_SECTION_\nDescriere\n_START_PARAGRAPH_\nFrid a scris propriul libret pentru aceast\xc4\x83 oper\xc4\x83, structur\xc3\xa2nd textele originale pentru a oferi un bogat \xc8\x99i variat portret al Annei \xc8\x99i al persoanelor din jurul ei \xc3\xaen 21 de scene scurte. Opera dureaz\xc4\x83 o or\xc4\x83.\n_START_SECTION_\nRecep\xc8\x9bie\n_START_PARAGRAPH_\nNatura intim\xc4\x83 a operei \xc8\x99i dimensiunea orchestrei de camer\xc4\x83 presupun reprezenta\xc8\x9bia \xc3\xaen spa\xc8\x9bii mici \xc8\x99i \xc3\xaentrebuin\xc8\x9barea unor mijloace reduse. \xc3\x8en vara anului 2012, Operabase a enumerat-o ca fiind cea mai frecvent reprezentat\xc4\x83 oper\xc4\x83 liric\xc4\x83 a unui compozitor \xc3\xaen via\xc8\x9b\xc4\x83 \xc3\xaen cursul ultimilor cinci ani.'